CELEX: 32013D0706
Language: el
Date: 2013-11-29 00:00:00
Title: 2013/706/ΕΕ: Εκτελεστική απόφαση της Επιτροπής, της 29ης Νοεμβρίου 2013 , για την τροποποίηση του παραρτήματος I της απόφασης 2009/177/ΕΚ όσον αφορά τον χαρακτηρισμό της Δανίας ως χώρας απαλλαγμένης από την ιογενή αιμορραγική σηψαιμία, καθώς και τον χαρακτηρισμό της Ιρλανδίας και του εδάφους της Βόρειας Ιρλανδίας του Ηνωμένου Βασιλείου ως περιοχών απαλλαγμένων από τη λοίμωξη του κυπρίνου Koi από ερπητοϊό [κοινοποιηθείσα υπό τον αριθμό C(2013) 8385]  Κείμενο που παρουσιάζει ενδιαφέρον για τον ΕΟΧ

3.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 322/42
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 29ης Νοεμβρίου 2013
   για την τροποποίηση του παραρτήματος I της απόφασης 2009/177/ΕΚ όσον αφορά τον χαρακτηρισμό της Δανίας ως χώρας απαλλαγμένης από την ιογενή αιμορραγική σηψαιμία, καθώς και τον χαρακτηρισμό της Ιρλανδίας και του εδάφους της Βόρειας Ιρλανδίας του Ηνωμένου Βασιλείου ως περιοχών απαλλαγμένων από τη λοίμωξη του κυπρίνου Koi από ερπητοϊό
   [κοινοποιηθείσα υπό τον αριθμό C(2013) 8385]
   (Κείμενο που παρουσιάζει ενδιαφέρον για τον ΕΟΧ)
   (2013/706/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 44 παράγραφος 1 πρώτο εδάφιο, το άρθρο 44 παράγραφος 2 πρώτο εδάφιο, το άρθρο 49 παράγραφος 1 και το άρθρο 50 παράγραφος 3,
   Εκτιμώντας τα ακόλουθα:
   
               (1)
            
            
               Η απόφαση 2009/177/ΕΚ της Επιτροπής (2) ορίζει κατάλογο κρατών μελών, ζωνών και διαμερισμάτων τα οποία υπόκεινται σε εγκεκριμένα προγράμματα επιτήρησης και εξάλειψης, όσον αφορά μία ή περισσότερες από τις μη εξωτικές ασθένειες που περιλαμβάνονται στο μέρος II του παραρτήματος IV της οδηγίας 2006/88/ΕΚ. Με την απόφαση 2009/177/ΕΚ θεσπίζεται επίσης κατάλογος κρατών μελών, ζωνών και διαμερισμάτων που χαρακτηρίζονται απαλλαγμένα από ασθένειες, όσον αφορά μία ή περισσότερες από τις εν λόγω ασθένειες.
            
         
               (2)
            
            
               Η Δανία έχει υποβάλει στην Επιτροπή πολυετές πρόγραμμα για την εκρίζωση της ιογενούς αιμορραγικής σηψαιμίας (ΙΑΣ) σύμφωνα με την απόφαση 90/424/ΕΟΚ του Συμβουλίου (3) για την περίοδο από την 1η Ιανουαρίου 2009 έως τις 31 Δεκεμβρίου 2013. Οι ζώνες που καλύπτονται από το εν λόγω πρόγραμμα έχουν προστεθεί στο μέρος Β του καταλόγου που περιλαμβάνεται στο παράρτημα I της απόφασης 2009/177/ΕΚ.
            
         
               (3)
            
            
               Η Δανία έχει κοινοποιήσει στην Επιτροπή δήλωση σχετικά με την ολοκλήρωση ενός πολυετούς προγράμματος για την εκρίζωση της ιογενούς αιμορραγικής σηψαιμίας (ΙΑΣ) και σχετικά με την επιτυχή εκρίζωση της ασθένειας αυτής από το σύνολο του ηπειρωτικού εδάφους της Δανίας. Η δήλωση αυτή ικανοποιεί τις απαιτήσεις σχετικά με τη δήλωση απαλλαγής από ασθένεια που ορίζονται στην οδηγία 2006/88/ΕΚ. Συνεπώς, το σύνολο του ηπειρωτικού εδάφους της Δανίας θα πρέπει να χαρακτηριστεί ως απαλλαγμένο από την ιογενή αιμορραγική σηψαιμία (ΙΑΣ).
            
         
               (4)
            
            
               Τον Δεκέμβριο του 2009 η Ιρλανδία υπέβαλε στην Επιτροπή πολυετές πρόγραμμα επιτήρησης όσον αφορά τον ερπητοϊό του κυπρίνου Koi (ΛΚΕ), το οποίο καλύπτει το σύνολο του εδάφους της Ιρλανδίας. Η περιοχή που καλύπτεται από το εν λόγω πρόγραμμα έχει προστεθεί στο μέρος Α του καταλόγου που περιλαμβάνεται στο παράρτημα I της απόφασης 2009/177/ΕΚ.
            
         
               (5)
            
            
               Η Ιρλανδία έχει κοινοποιήσει στην Επιτροπή δήλωση απαλλαγής από τη λοίμωξη του κυπρίνου Koi από ερπητοϊό (ΛΚΕ). Η δήλωση αυτή ικανοποιεί τις απαιτήσεις σχετικά με τη δήλωση απαλλαγής από ασθένεια που ορίζονται στην οδηγία 2006/88/ΕΚ. Συνεπώς, το σύνολο του εδάφους της Ιρλανδίας θα πρέπει να χαρακτηριστεί ως απαλλαγμένο από τη λοίμωξη του κυπρίνου Koi από ερπητοϊό (ΛΚΕ).
            
         
               (6)
            
            
               Τον Ιανουάριο του 2010 το Ηνωμένο Βασίλειο κοινοποίησε στην Επιτροπή πολυετές πρόγραμμα επιτήρησης όσον αφορά τη λοίμωξη του κυπρίνου Koi από ερπητοϊό (ΛΚΕ) στο έδαφος της Βόρειας Ιρλανδίας του Ηνωμένου Βασιλείου.
            
         
               (7)
            
            
               Τον Φεβρουάριο του 2013 το Ηνωμένο Βασίλειο κοινοποίησε στην Επιτροπή δήλωση απαλλαγής από τη λοίμωξη του κυπρίνου Koi από ερπητοϊό (ΛΚΕ) στο έδαφος της Βόρειας Ιρλανδίας του Ηνωμένου Βασιλείου. Η δήλωση αυτή ικανοποιεί τις απαιτήσεις σχετικά με τη δήλωση απαλλαγής από ασθένεια που ορίζονται στην οδηγία 2006/88/ΕΚ. Συνεπώς, το έδαφος της Βόρειας Ιρλανδίας του Ηνωμένου Βασιλείου θα πρέπει να χαρακτηριστεί ως απαλλαγμένο από τη λοίμωξη του κυπρίνου Koi από ερπητοϊό (ΛΚΕ).
            
         
               (8)
            
            
               Τα μέρη Α, Β και Γ του παραρτήματος I της απόφασης 2009/177/ΕΚ θα πρέπει, επομένως, να τροποποιηθούν ανάλογα.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα I της απόφασης 2009/177/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 29 Νοεμβρίου 2013.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 328 της 24.11.2006, σ. 14.
   
      (2)  Απόφαση 2009/177/ΕΚ της Επιτροπής, της 31ης Οκτωβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά το πρόγραμμα επιτήρησης και εξάλειψης και τον χαρακτηρισμό κρατών μελών, ζωνών και διαμερισμάτων ως απαλλαγμένων από ασθένειες (ΕΕ L 63 της 7.3.2009, σ. 15).
   
      (3)  Απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (ΕΕ L 224 της 18.8.1990, σ. 19).
   
      ΠΑΡΑΡΤΗΜΑ
      Το παράρτημα I της απόφασης 2009/177/ΕΚ τροποποιείται ως εξής:
      1.   Μέρος A,
      Η καταχώριση για την Ιρλανδία σχετικά με τη λοίμωξη του κυπρίνου Koi από ερπητοϊό (ΛΚΕ) απαλείφεται.
      2.   Μέρος Β,
      Η καταχώριση για τη Δανία σχετικά με την ιογενή αιμορραγική σηψαιμία (ΙΑΣ) απαλείφεται.
      3.   Μέρος Γ,
      
                  α)
               
               
                  Η καταχώριση για τη Δανία σχετικά με την ιογενή αιμορραγική σηψαιμία (ΙΑΣ) αντικαθίσταται από το ακόλουθο κείμενο:
                  
                              «Δανία
                           
                           
                              DK
                           
                           
                              Το σύνολο της ηπειρωτικής επικράτειας»
                           
                        
            
                  β)
               
               
                  Παρεμβάλλεται η ακόλουθη καταχώριση για την Ιρλανδία σχετικά με τη λοίμωξη του κυπρίνου Koi από ερπητοϊό (ΛΚΕ):
                  
                              «Ιρλανδία
                           
                           
                              IE
                           
                           
                              Το σύνολο της επικράτειας»
                           
                        
            
                  γ)
               
               
                  Παρεμβάλλεται η ακόλουθη καταχώριση για το Ηνωμένο Βασίλειο σχετικά με τη λοίμωξη του κυπρίνου Koi από ερπητοϊό (ΛΚΕ):
                  
                              «Ηνωμένο Βασίλειο
                           
                           
                              UK
                           
                           
                              Το έδαφος της Βόρειας Ιρλανδίας»